Muta naturo kun malnova ŝuo

Muta naturo kun malnova ŝuo (: Natura morta del sabatot) estas olepentraĵo el 1937 de Joan Miró, nun parto de la daŭra kolekto de MoMA en Novjorko - Photo of the work and gallery texts. La verko estis donacita al la muzeo fare de James Thrall Soby en 1970.

 Historio 
En la komenco de la Hispana Enlanda Milito Miró trapasis iom da tempo en sia domo en Montroig del Camp sed poste foriris al Francio. La  li alvenis en Parizo kun siaj edzino Pilar kaj filino Maria Dolores. Ili vivis en tre limigita spaco kun neniu laborloko por Miró, tial li simple skribe notis ideojn sur malgrandajn kartojn. Kiel li faris kiam li unue iris al Parizo en 1920, Miró vizitis la desegno-klason de "Académie de la Grande Chaumière".

Tial ke li ankoraŭ ne havis propran spacon, Miró komencis labori en angulo de "Galerio Pierre" kie, dum la periodo januaro–majo 1937, li produktis unu el siaj plej strangaj kaj plej gravaj pentraĵoj, Muta naturo kun malnova ŝuo, en kiu li esprimas sian angoron pri la situacio en Hispanio, per detala bildigo de la supreniro de malbono, invado fare de monstroj kaj la dekadenco de la homa figuro.

Miró simpatiis kun la Respublikanoj. Li elmontris sian murpentraĵon La Rikoltisto en la hispana pavilono de la "Exposition Internationale des Arts et Techniques dans la Vie Moderne" de Parizo en 1937, kie la fama Gerniko de Picasso estis ankaŭ ekspoziciita. La Rikoltisto, granda  alta pentraĵo, estis perdita post kiam la pavilono estis malkonstruita. La saman jaron Miró produktis afiŝon kun potenca mesaĝo en la franca lingvo: Aidez l'Espagne (Helpu Hispanion).

 Referencoj 

 Bibliografio 












 Fonto 

Kategorio:Joan Miró
Kategorio:Pentraĵoj
Kategorio:Verkoj pri la Hispana Enlanda Milito